Memorandum
Material: papyrus
Place: Arsinoites
Categories: Brief
NN an Zenon
Begehren
Lohn
Arbeit
Schreiber
Büro
Eingabe (?)
<gap/><gap/>πλείω 
...... 
<gap/>. τῶν αὐτῶ[ν ]<gap/> 
δ[ιὰ] τὸ μήτε τόπ[ον ἔχει]ν 
ἐ[ν] ὧι πραγματευ[ώμεθ]α 
[μ]ήτε χάρταις κεχ[ο]ρηγῆσθαι 
ἱκανῶς, ἀξιοῦμέν [σ]ε, ὅπως 
μὴ μακρὰν ὦμεν ἀπεσπασ
μένοι ἀπὸ σοῦ διὰ τὴν σὴν 
ἄγνοιαν, πλίνθον τ[ε] συντά
ξαι προσαγαγεῖν καὶ ξύλα 
καὶ κάλαμον, ὅπως οἰκημά
τιον ἡμῖν οἰκοδομηθῇ 
ἐφήμερον ο.........ι 
εις<gap/> 
<gap/>
μήτε ἡμεῖς καθυστερῶμέν 
του τῶν χρησίμων συντε
λέσαι τοὺς τε κεχειρικότας 
δυ[νώμεθα] προσκαλούμενοι 
δ[ιαπυνθά]νεσθαι περὶ ὧν 
ἂ[ν βουλώμ]εθα καὶ μ[ὴ τῶν βα]
σιλ[ικῶν τ]ι παρακού[ωμεν]. 
[καὶ τὰ δὲ λ]οιπὰ καλῶς π[οι]
ήσεις χάρτας μεταπεμ
ψάμενος ἡμῖν ρ, ὧν τὴν 
τιμὴν ἀνοίσομεν εἰς τὸν 
Ἀπολλωνίου λόγον. δοθέν
των δʼ ἡμῖν τῶν χαρτῶν 
καὶ τοῦ τόπου δυνάμεθα 
οὐ μόνον τῶν χαρτῶν 
τὴν τιμὴν εἰσαγαγεῖν 
ἐκ τῶν ἐφελκομένων 
....... τῶν Ἀπολλωνίου 
<gap/> λόγων. ἀρ
[γυρίου γάρ ἐστιν] οὐκ ὀ
λίγον πλῆθος, ὡσαύτως 
δὲ καὶ σίτου. 
...ι δὲ σοὶ αὐτῶι οὐκ οἶμαι 
[μέ]ν σε ἀγνοεῖν, πλὴν φανε-
ρόν σοι ποιήσομεν, ἐὰμ βούλῃ 
ἡμῖν σαυτὸν ἐπιδοῦναι 
εἰς τὸ διευσχημονεῖν ἡμᾶς· 
ἔστι δὲ ὃ ἀξιοῦμέν σε τότε 
εἰς τοὺς ὑπογραφεις ποι
ῆσαι ἡμῖν, τρισίν , ἑνὶ  μὲν  ε 
καὶ πυρῶν ἀρ α 𐅵, τοῖς δὲ 
δυσὶ  ἀνὰ  γ καὶ πυρῶν ἀρ α 𐅵, 
ὃ γίνεται εἰς τὸν ἐνιαυτὸν  ρκβ 
καὶ πυρῶν ἀρ νδ, 
καὶ ἡμῖν δὲ αὐτοῖς προσθεῖ
ναι ἐπὶ τοῦ παρόντος, ἕως 
ἂν Ἀπολλωνίωι ἐντύχωμεν, 
σίτου μὲν κατὰ μῆνα 
πυρῶν ἀρ γ, πρὸς δὲ 
τὸ ὀψώνιον  ι 
εὐτύχει.